ms ms id en id hu ms id en id id id ms id id id id id id id id id id id id en en en en id en en en ms en en en id id ms en en lt id en en id en en en ms en en en ms ms en en nds ms en en id ro id id jv id id en en hu id ms en en es id de id en en pl id en en en id id id en en ms ms id et en en en als en fi pl ms de en en de ms nn ms ceb id it id en en hu id ms id en en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Elok saja selesai Subuh, saya terus ke dapur untuk memasak. Saya ada group discussion bersama team saya hari ini. Saya ditugaskan memasak. Senang saja. Buat nasi lemak sambal ayam. Habis cerita. Sedang saya memasak, telefon saya berbunyi. Panggilan dari emak dan ayah.
Saya memberi salam dua kali, orang di sebelah sana masih tidak mendengar suara saya sebaliknya masih berbual sesama mereka. Dan saya terdengar apa yang mereka bualkan. Dan saya sudah mula memikirkan perkara yang bukan-bukan. Tambahan pula, masih gelap pagi lagi di sini ketika itu. Apa halnya emak dan ayah hendak menelefon. Saya terdengar mereka berbual begini:
Ayah: Dia tak tahu lagi kot pasal ni.
Emak: Kena cakap elok-eloklah kalau macam tu.
Bila saya hulurkan salam ketiga, barulah mereka sedar saya sudah menjawab panggilan. Emak pun konon-konon cool memulakan perbualan dengan ceria. Ada gelak-gelak, suara ceria-ceria. Lalu emak pun menanyakan tentang keadaan di kawasan rumah saya di sini. Saya kata baik-baik saja semuanya. Barulah selepas itu emak menceritakan tentang berita yang didengarinya berkenaan letupan bom di sebuah pasar di Moscow yang menyebabkan ramai yang cedera parah. Saya sedikit terkejut. Emak bertanya, ada tak kemungkinan itu adalah pasar berhampiran rumah saya. Lagipun emak teringat cerita saya bahawa setiap Sabtu dan Ahad kami selalu ke pasar. Emak, kami ke pasar hampir setiap hari tau. Hehe.
Saya sudah tergelak-gelak. Emak cuak kalau-kalau pasar itu adalah yang berhampiran dengan rumah ini. Jawab saya, saya sendiri pun masih tidak tahu apa-apa tentang hal letupan itu. TV tak buka, radio pun tak dengar. Yang pasti, bukan pasar yang berdekatan ini. Malam semalam saya tidur sangat lewat. Tiada satu apapun kekecohan yang terjadi. Memang mustahil pasar ini. Lagi pula, pasar yang berdekatan ini adalah pasar yang paling dekat dengan Center of Moscow. Inilah juga pasar termahal dan paling sibuk ketika hari minggu. Pasar ini mempunyai pengurusan yang baik. Dari segi kebersihannya sama ada pasar luar atau yang di dalam bangunan. Pasar ini ada standardnya yang tersendiri. Hal-hal keselamatan juga insya Allah terjamin di sini.
Selesai memaklumkan pada emak ayah apa yang sepatutnya, saya berjanji akan memberitahu jika ada apa-apa perkembangan terkini (tapi saya tak sempat mesej atau telefon pun kerana sangat sibuk sepanjang hari). Sedang menunggu sambal yang ditumis, yang masuk ke bilik membelek-belek laman berita utama di Rusia. Utra.ru masih tiada berita terkini. Pelik sungguh. Sudahnya saya buka Rian.ru dan The Moscow Times. Barulah kedapatan berita tentang hal ini.
Seperti yang dijangkakan, kes letupan ini adalah kegiatan Skin Head. Kali ini, kes bom buatan sendiri. Saya malas hendak ulas lanjut tentang hal ini. Mesti ramai yang tertanya-tanya, selamat ke tidak Moscow ni. Banyak sungguh dengar kes itu ini. Meletup sana, meletup sini. Bunuh sana, bunuh sini. Pukul sana, pukul sini. Yang boleh saya katakan, kita tak cari pasal, kita tak tempah nahas, kita mungkin terselamat. Mungkin sajalah. Bukan 100% terkecuali. Ada yang innocent pun merasa juga sedebik dua.
Moscow ini selamat sebenarnya. Saya tak tipu. Tapi lumrahlah kalau ada yang ditakdirkan berhadapan dengan ujian sebegini. Di Malaysia sekalipun, ada juga kes ragut, pukul dan yang lebih menakutkan rogol. Di sini tiada langsung nak takut tentang rogol-rogol semua ni. Mereka menghormati perempuan jauh lebih baik daripada orang kita sendiri (atau kerana bila-bila saja mereka boleh dapat perempuan mereka dengan percuma?). Hehe.
Tapi apa-apapun, nah ini dedikasi khas untuk si Skin Head: “Bengong kau Skin Head! Bikin adrenaline rush saja! Apa kau ingat botak tu menarik? Apa kau ingat memukul orang tu macho? Kau silap besar. Kaulah manusia paling huduh dengan satu tindikan di tepi mata beserta tatu naga yang buruk rupa. Hah. Kau memang huduh wahai Skin Head. Dahlah busuk dalam metro pagi-pagi dengan kot bau masam seribu cuka. Ketiak masam tak reti nak shave pakai deadorant segala. Kau bengong, huduh dan busuk wahai Skin Head!” (Haha. Skin Head tak faham Bahasa Melayu!)
Nota 1: Saya bagi amaran, jangan tanya apa-apa tentang keselamatan, Skin Head dan sebagainya. Saya sangat malas dan tak suka nak jawab. Moscow ni selamat. Kalau tak bernasib baik saja baru terkena. Kat mana-mana pun sama saja hal ini.
Nota 2: Kes letupan itu berlaku di selatan Moscow. Jauh dari kawasan saya yang di tengah-tengah Moscow ini tapi agak berdekatan dengan sebuah hostel lain milik uni saya.
Nota 3: Saya dengar lagu You Belong To Me lebih dari 100 kali dah kot hari ni!
Nota 4: Esok kelas pukul 11. Horray~
This entry was posted on Monday, December 22nd, 2008 at 7:46 am and is filed under Life, Medical, Moscow, Student. You can follow any responses to this entry through the RSS 2.0 feed. You can leave a response, or trackback from your own site.
17 Responses to “Moscow Dan Isu Keselamatan”
Inah says on December 22nd, 2008 at 9:07 am :
hoho..being the first one to comment here :)..suka suka!!
moscow nyata lebih selamat dr malaysia kan..begitu juga adelaide 🙂
kadang2 local people respects us more than malay..trust me..i have experience in this..some malay people are too judgementalist and always underestimate people 🙂
Sarah Mohd Shukor says on December 22nd, 2008 at 9:15 am :
Yeay. Yeay. Kak Inah’s the 1st! It applies not only for the Malays but for the whole community. Be it Chinese or Indians, either Muslims or Non-Muslims, judgmental is already a part of their minds. Moscow is heaven for me but I still don’t regard it as home though =)
Acai says on December 22nd, 2008 at 9:17 am :
Aah masa sy dengar berita tu risau gak awk kat sana,ceewahhh..:) kesimpulannya, sarah kenalah selalu buka laman news kat sana ye..ada ke patut orang kat mesia tahu dulu 🙂 tang pasal2 mak ngan ayah awk risau..
Emm, kat manapun golongan yang suka menimbulkan kekocohan memang sy tak suka..lelagi bila melibatkan keselamatan manusia,huhu..apapun jaga diri kat sana sarah..
Sarah Mohd Shukor says on December 22nd, 2008 at 9:20 am :
Salam Acai. Nak buat macam mana Acai. Waktu bendanya jadi, kami kat sini tengah tido lagi. Mak ayah saya called pun waktu tu saya sorang je dah bangun kat rumah ni. Hehe. Saya pun benci jugak. Tak boleh ke nak hidup aman damai buat perangai elok-elok. Hehe. Semoga cepat sihat ye Acai.
Inah says on December 22nd, 2008 at 9:53 am :
psst..you belong to me banyak kali dengar ni..ade sesuatu bermain dalam hati ke?? hehehehe
try to listen to the man who cant be moved by the script 🙂
Sarah Mohd Shukor says on December 22nd, 2008 at 10:00 am :
Nothing. I just love poetry. Everything that comes with good wordings and artistically arranged, so I enjoy it. I have a friend who loves singing. For him, what important is the music. But for me, the lyrics come 1st. If it has good music too, that will be a bonus. That’s the case. This song has both! Awesome lyrics, awesome music. Oh one more. Awesome voice! Huhu.
haritz says on December 22nd, 2008 at 10:06 am :
Ye betul kalau fikir keselamatan kat mana pun tak selamat. Maksud saya kalau nak mati dah sampai ajal pasti mati, yg lain2 tu hanya penyebab.Cuma saya hairan kenapa bangsa kafir ni pun faham hormat org terutama pompuan kenapa kat sini org suka buat tak tentu kalu.
Sarah Mohd Shukor says on December 22nd, 2008 at 10:20 am :
Betul betul. Kalau dah nak mati, kat mana-mana pun boleh. Yang fakta pasal perempuan tu, tu la pasalnya. Kat Malaysia, saya tak keluar malam kalau bukan dengan ayah dan adik-adik lelaki. Takkan ke mana-mana berani je suka hati sorang2. Sebab takut kemungkinan2 yang macam ni la. 5 thn kat sini, Alhamdulillah saya tak pernah kena apa2 lagi walaupun memang sorang2 je ke mana-mana.
Hantu says on December 22nd, 2008 at 10:55 am :
alang alang dah kena kantoi, bolehlah komen kat sini pulak yang tak seram langsung. =)
patut la orang tua saya pun sms pagi tadi tanya ok ke tak.
mula mula fikir, buang tabiat ke apa. tak pernah pernah nak tanya tiba tiba tanya.
rasa macam mimpi pun ada.
sekarang baru faham. begitu rupanya.
tak sangka lah orang sibuk ada masa tengok berita kan.
jejakalkindi says on December 22nd, 2008 at 10:56 am :
Apa la nak jadi ngan skin head ni kan….rasanya diorang pun x tahu apasal diorang berkepala botak, lagipun kat moscow tu sejuk, x kah x sesuai berkepala botak?…
abg pun nak botak jugak tapi lepas buat umrah & haji nanti..
Sarah Mohd Shukor says on December 22nd, 2008 at 10:59 am :
Akhirnya terkantoi sama KS kan. Huhu. KS pulak pelik sebab mak ayah KS called pagi2 buta. Orang sibuk biasanya tak sempat tengok berita. Tapi dengar orang je bercerita. Huhuhu.
Sesungguhnya skin head ni sengal. Dah la sejuk, botak pulak tu. Memang tempah nahas membekukan lagi otak diorang yang tak berapa nak bergerak sangat tu. Huhuhu =p
Ainul Arina Madhiah says on December 22nd, 2008 at 12:52 pm :
cerita ks ni buat ainul teringat time mula-mula nak datang jordan. ramai yang macam tak kasi pergi sbb dekat sangat dengan palestin. Tapi itulah, kalau nak kata tak selamat, mana2 pun sama jer.. kita tawakkal la dengan allah sambil pandai2 jaga diri sendiri..
nabilah says on December 22nd, 2008 at 5:32 pm :
oh..abg fisol dah komen kat sini.apa-apa pun kena beringat jugak sarah..tau..
hujung minggu ni akak ke sabah, biar abg jaga anak dia..hehe..
note: 4genius ada update..singgah tau
akubudakkampung says on December 22nd, 2008 at 6:05 pm :
minta maaf dr sarah. saya dah link blog dr ke blog saya. saya link dulu baru minta kebenaran. boleh ye. kalau xboleh bagitau. nanti boleh didelete.
saya baru berjinak semula dengan blog ni..
feeza.yusoff says on December 22nd, 2008 at 6:19 pm :
ks.da tgk “from moscow with hate”
link ad kt plurk.
tengak la ad masa t k.
tak pn utube j.
Sarah Mohd Shukor says on December 22nd, 2008 at 8:24 pm :
So kesimpulannya ialah: Kat mana2 pun sama aje. Hehe.
Beringat tu dah pastinya la. Hehe. Oh. Ada update ye? Saya tak check bookmark toolbar saya lagi.
Ni yang namanya Khairul Azizi eh? Oh. Diizinkan aje. Takde masalah pun. Nanti saya jenguk2 ke sana ye.
KS dah tengok dah video tu. Macam yang KS cakap tu la kan, KS tak suka benda2 yang menaikkan rasa takut KS. Sebab KS ni lone ranger. Ke mana-mana pun seorang. Kalau KS terfikir-fikir pasal tu, nanti maunya tak keluar rumah kot KS ni. Heheh.
akubudakkampung says on December 23rd, 2008 at 3:28 pm :
bukanla dr sarah.. sy bkn khairul azizi. sy silent reader da lama dah.. seronok baca kisah dr duk luar negara..
itu yg semangat nk nulis blog semula.. satu lg sajak2 kt antologi dunia tu..best jugak..
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)